**Ministerstvo investícií, regionálneho rozvoja a informatizácie SR**

**Záznam z online zasadnutia pracovnej skupiny**

**„Partnerstvo pre politiku súdržnosti 2020+“**

**z 25. apríla 2022**

**Workshop: Program Slovensko 2021 – 2027**

 **cieľ politiky 3: Prepojenejšia Európa**

 **cieľ politiky 2: priorita Udržateľná Mestská Mobilita**

**Workshop viedli:**

facilitátor: M. Mojžiš, Úrad splnomocnenca vlády pre rozvoj občianskej spoločnosti

MIRRI SR: J. Ridzoň, M. Drotár, Program Slovensko:

**Prezentácie:**

MIRRI SR: M. Drotár, RO

MDV SR,P. Bžán, RO

**Priebeh:**

V úvode boli členovia pracovnej skupiny informovaní o aktuálnom stave Programu Slovensko, prioritne o zmenách, ktoré boli vykonané vzhľadom na pripomienky EK z 4/3/2022. Účastníci boli taktiež oboznámení s možnosťou klásť otázky nielen ústne počas diskusie, ale aj písomne v rámci chatu a zároveň boli informovaní o možnosti predložiť svoje podnety a pripomienky písomne v rámci prebiehajúceho medzirezortného pripomienkového konania (MPK) alebo elektronicky na adresu: partnertsvo2020+@mirri.gov.sk**.** Zároveň boli účastníci pracovnej skupiny ubezpečení, že MIRRI SR bude prihliadať na pripomienky rovnako (bude im daná rovnaká váha), či pôjde o pripomienku predloženú cez formulár v rámci MPK alebo elektronicky cez partnerstvo. Následne boli predstavené - formou prezentácií - zmeny textu Programu Slovensko po jednotlivých špecifických cieľoch. Hlavné zmeny v politickom cieli 3:

* presun opatrení železničnej dopravy pred cestnú dopravu
* vyradenie projektu Dunajbus
* vypustenie akcie leteckej dopravy v cieli politiky 5
* vylepšenie textácie k plánom udržateľnej mobility v rámci opatrenia k rozvoju mestskej dopravy
* obnova železničných koľajových vozidiel – doplnenie textu o umiestnenie v rámci regiónu (kondicionalita)
* posilnenie alokácie verejnej osobnej dopravy a železničnej dopravy,
* zníženie alokácie vo vodnej doprave a v cestnej doprave (cesty I. triedy).

 **Diskusia:**

**J. Roháč EKOPOLIS**

Deliaca línia medzi POO a P SK nie je jednoznačná. V POO je oprávnenosť stanovená na mestá nad 20 000, +5 km a v P SK obce a mestá mimo UMR. Z tohto delenia vypadli niektoré UMR a satelity. Stále platí, že MIRRI je SO pre cyklodopravu ? Na cyklodoprave je alokácia 100 mil. z toho 10 mil. ide na IÚS a 10 mil. ide na granty. Platí demarkačná línia aj po ukončení POO ? Dá sa to zakomponovať do P SK ?

MDV SR: „G“ označuje alokáciu, ktorá bude predmetom dopytových výziev resp. národných projektov, a IÚI/UMR alokácie budú distribuované podľa metodiky do území IÚS /UMR. Potvrdenie, že SO bude MIRRI SR. K deliacim líniám a špecifikáciám bude MDV SR vznášať pripomienku o zosúladenie.

MIRRI SR: podpora cyklodopravy je v gescii MIRRI SR, k deliacim líniám – MIRRI SR podalo návrh, diskusia prebieha a cieľom je nastaviť efektívne deliace línie (komplementárnosť s POO), privítame pripomienky od partnerov. Procesne diskusia pokračuje – základná deliaca línia (mestá nad 20 000 obyvateľov, 5 km rádius do najbližšieho územia obce a do končiaceho zastavaného nasledujúceho mesta). Po ukončení implantácie POO sa ukončia aj deliace línie. Potreba eliminovať duplicitu aktivít.

**Dávid Lupkovič, TTSK**

Chat: Bude možné čerpať dáta o napĺňaní MU z MDV? Ak áno, aké dáta budú k dispozícii a kedy ich bude možné získať?

MDV SR: pokiaľ ide o zber dát, mení sa monitoring. Vypúšťajú sa výročné správy a nahrádzajú sa formou pravidelného reportingu, kde sa vykazujú programovo špecifické ukazovatele. Je predpoklad, že dáta budú zverejnené. Snaha je limitovať množstvo ukazovateľov.

 **V. Sláviková, HMBA**

K deliacim líniám cyklodoprave: v období 2026-2029 budú UMR neoprávnené ? Pre územie VRR je tam stále alokácia v gescii MIRRI SR a zvyšok pre IÚI, nebudú dopytové výzvy pre územie UMR ? Zásadný problém je vo výpadku investícii na 3 roky pre UMR.

MIRRI SR: otvorení vylepšeniam, súčasne nastavenie je výsledok predbežnej dohody tak, aby investície z POO boli využité. VRR alokácia vytvára priestor pre dofinancovanie, avšak alokácie nie sú ustálené a hľadá sa kompromis.

**B. Lukáčová, BASK**

Podpora pripomienky V. Slávikovej, je to odstrihnutie väčšiny územia, územie by sa muselo koncentrovať iba na tri roky. POO čisto dopytový spôsob. Potrebná oprávnenosť územia. Druhá pripomienka 3.2.3 dopytový systém, ale je jediný prijímateľ BASK.

MIRRI SR: Potrebné je doladenie deľby práce a deliacich línií. Transfer 5% do BASK bol založený na pomoci UA a na znížení emisnej stopy. Otvorení nájsť riešenie.

**E. Buksová, MV SR**

**Chat:** Dobrý deň, ospravedlňujem sa za moju žiadosť. Je to v súvislosti so zverejnením Návrhu Programu Slovensko 21-27 na stránke Slovlex, kde nie je zverejnená príloha "Alokácie". Keďže k tejto prílohe chceme uplatniť pripomienku, ale nie je zverejnená. Prosím o informáciu ako postupovať.

MIRRI SR: Alokácie je možné pripomienkovať cez partnerstvo.

**S. Sendek, PSK**

V rámci opatrenia 2.8.2 Podpora cyklodopravy budú všetky akcie na obecnej úrovni ? Alokácie na miestne komunikácie pre MRK sú nízke.

MIRRI SR: Dopyt je vysoký, ale v rámci strednodobého prehodnotenia nie je vylúčené navýšenie. Privítame pripomienky k textácii.

**M. Mojžiš, ÚSVROS**

Nadväzujúca otázka k deľbe práce, máme IÚI je tam určitý proces rozhodovania, rovnako aj k MRK, budú prezentované procesné informácie ? Synergie medzi výzvami ako budú zabezpečované ?

MIRRI SR: alokácia pre MRK je vysoká, veľa akcií je v kompetencii splnomocnenca vlády, ale riešia sa integrované výzvy. Vysoký počet zapojených subjektov znižuje efektívnosť implementácie. MRK je potrebné diskutovať tak, aby sa zúžil počet realizátorov na minimum. Ešte nie je jasný finálny implementačný mechanizmus (okrem PO4). Základný mechanizmus k synergiám je popísaný v partnerskej dohode, stále v procese tvorby.

**D. Litterová, MPSVR SR**

Rada by som upozornila, že v rámci synergií by bolo vhodne doriešiť aj Základne horizontálne podmienky ako sú plnenie Charty zakadených práv EÚ a Dohovoru OSN pre osoby so zdravotným postihnutím. Vo EÚ fondoch to máme zabezpečené, avšak v Pláne obnovy nie je jasné, kto bude riešiť tieto témy. Ako bude zabezpečená rovnaká kvalita projektov?

MIRRI SR: zabezpečenie podmienok v POO, je to iná legislatíva aj iný spôsob riadenia ako kohézna politika. Priamu zodpovednosť v podmienkach SR má NIKA Úrad vlády.

**Zhrnutie**: Koniec MPK 27/4, avšak prijímame pripomienky aj cez partnerstvo do konca dňa všetkých plánovaných workshopov. K deliacim líniám a deľbe práce nie sme vo finále, ale pracujeme na finálnych demarkačných líniách. Potrebná je kontrola duplicít a k reportingu – finalizuje sa definícia a výber ukazovateľov. Očakávajú sa revízie Programu Slovensko po schválení Programu Slovensko.